Baie welkom aan Rick Hattingh wat onlangs geko-opteer is tot lid van die Nasionale Komitee, aangesien ons gevoel het dat die Bloemhof-area nie verteenwoordig is op die Komitee nie. Ons wens hom alle sterkte toe vir die toekoms en mag hy ‘n aanwins vir SADPO en sy lede wees.
SADPO is ‘n organisasie wat gestig is met die uitsluitlike doel om die delwersbedryf meer vaartbelyn te maak. Om hierdie doel te bereik, moet die Organisasie saamwerk met ander instansies om sodoende die delwersindustrie in die breë te dien.